
asupra propunerii legislative pentru completarea art.50 alin.(2) din Legea nr.128/1997 privind 

Statutul personalului didactic, cu modificările şi completările ulterioare
 (Pl.x. 571/2006)

1. În conformitate cu prevederile art. 95 şi 115 din Regulamentul Camerei Deputaţilor, republicat, cu adresa nr.PL.X.571/29 iunie 2006, Comisia pentru învăţământ, ştiinţă, tineret şi sport a primit spre dezbatere şi avizare, în fond, în procedură de urgenţă, propunerea legislativă pentru completarea art.50 alin.(2) din Legea nr.128/1997 privind Statutul personalului didactic, cu modificările şi completările ulterioare (Pl.x. 571/2006).


Legea nr.128/1997 privind Statutul personalului didactic, cu modificările şi completările ulterioare, prevede la art.50 că personalul didactic de predare, didactic auxiliar şi de conducere poate beneficia de gradaţie de merit sau salariu de merit. Gradaţia de merit şi salariul de merit se acordă cadrelor didactice care au obţinut rezultate deosebite în activitatea desfăşurată. Propunerea legislativă precizează mai clar faptul că gradaţia de merit se calculează ca procent din salariul de bază al postului didactic sau funcţiei îndeplinite, se include în salariul de bază şi se ia în considerare la calcularea sporurilor, indemnizaţiilor şi altor drepturi care se acordă în raport cu salariul de bază.

2. În raport de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi un număr de 16 deputaţi, din totalul de 27 membri ai Comisiei. La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat: domnul deputat Daniel Buda – iniţiator.

4.  Camera Deputaţilor este prima Cameră sesizată.


În urma dezbaterii, în şedinţa din 4 iulie 2006, Comisia, cu unanimitatea voturilor celor prezenţi, propune adoptarea propunerii legislative cu următoarele amendamente:
	Nr. crt.
	Text Legea 128/1997
	Text propunere legislativă
	Text propus de Comisie
	Motivare

	1.
	---
	Titlul Legii:  Lege privind modificarea art. 50 alin. (2) din Legea nr. 128/1997 privind Statutul personalului didactic, cu modificările şi completările ulterioare
	Titlul Legii:  Lege privind modificarea art. 50 alin. (3) din Legea nr. 128/1997 privind Statutul personalului didactic

	

	2.
	---
	Articol unic: - Articolul 50 alin. (3) din Legea nr. 128/1997 privind Statutul personalului didactic, cu modificările şi completările ulterioare, se modifică şi va avea următorul  cuprins:     
	Articol unic: – Alineatul (3) al articolul 50 din Legea privind Statutul personalului didactic, publicată în Monitorul Oficial al României, Partea I, nr. 158 din 16 iulie 1997, cu modificările şi completările ulterioare, se modifică şi va avea următorul cuprins:
	

	3.
	Art.50 - (3) Personalul didactic de predare, didactic auxiliar şi cel de conducere din unităţile de învăţământ, cu performanţe deosebite în inovarea didactică, în pregătirea preşcolarilor sau a elevilor, în pregătirea elevilor distinşi la concursuri şcolare, faza naţională şi internaţională, precum şi cu o vechime de peste 3 ani în învăţământ, poate beneficia de gradaţia de merit, acordată prin concurs. Această gradaţie se acordă pentru 10% din posturile didactice existente la nivelul inspectoratului şcolar şi reprezintă 20% din salariul de bază al funcţiei sau postului persoanei în cauză. Gradaţia de merit se include în salariul de bază.
	„(3) Personalul didactic de predare, didactic auxiliar şi cel de conducere din unităţile de învăţământ, cu performanţe deosebite în inovarea didactică, în pregătirea preşcolarilor sau a elevilor, în pregătirea elevilor distinşi la concursuri şcolare, faza naţională şi internaţională, precum şi cu o vechime de peste 3 ani în învăţământ, poate beneficia de gradaţia de merit, acordată prin concurs. Această gradaţie se acordă pentru 10% din posturile didactice existente la nivelul inspectoratului şcolar şi reprezintă 20% din salariul de bază. Gradaţia de merit acordată personalului didactic face parte din salariul de bază şi constituie bază de calcul pentru sporuri, indemnizaţii şi alte drepturi care se acordă în raport cu salariul de bază.”
	„(3) Personalul didactic de predare, didactic auxiliar şi cel de conducere din unităţile de învăţământ, cu performanţe deosebite în inovarea didactică, în pregătirea preşcolarilor sau a elevilor, în pregătirea elevilor distinşi la concursuri şcolare, faza naţională şi internaţională, precum şi cu o vechime de peste 3 ani în învăţământ, poate beneficia de gradaţia de merit, acordată prin concurs. Această gradaţie se acordă pentru 16% din posturile didactice existente la nivelul inspectoratului şcolar şi reprezintă 25% din salariul de bază al funcţiei sau postului persoanei în cauză. Gradaţia de merit face parte din salariul de bază şi constituie bază de calcul pentru sporuri, indemnizaţii şi alte drepturi care se acordă în raport cu salariul de bază.”
Autor: domnul deputat Daniel Buda şi Comisia.
	Aplicarea, începând cu anul 2005, a Legii calităţii în învăţământ ridică exigenţe în ceea ce priveşte competiţia pentru acordarea gradaţiilor de merit. În consecinţă, sunt fireşti majorările procentuale propuse, prin care se reflectă creşterea calităţii actului de învăţământ.

